

Projektas „Šimtmečio dovanos“ pasiekė pirmojo etapo finalą ir dalyvavusius bei užregistravusius savo veiklas dalyvius gruodžio 5 dieną – Tarptautinę savanorių dieną – pakvietė į padėkos šventę Vyriausybės kanceliarijoje.

Į šventę kvietimus gavo Kriaunų bendruomenės atstovai, Šimtmečio proga Lietuvai pateikę dvi įspūdingas dovanas-

DIDELI ĮVYKIAI MAŽAME KRIAUNŲ MIESTELYJE

Pasitinkant Lietuvos valstybės atkūrimo šimtmetį, esame apdovanojami svarbiais atradimais- tai priimame kaip dovaną, kuria norime pasidalinti:

Naujai atrastas Kriaunų Dievo Apvaizdos bažnyčios varpas – seniausias Baltijos šalyse, įveikęs karus ir negandas, pradėtas nagrinėti mokslininkų. Kriaunų Dievo Apvaizdos bažnyčios varpas nulietas XIII–XIV amžių sandūroje. Atsitiktinai, besidomint kitu varpu, Kriaunose varpą aptiko ir ėmėsi tyrinėjimų mokslininkas Gintautas Žalėnas. 2016 m. rugpjūčio 23 d. išvežtas į Obelių laisvės kovų istorijos muziejų laikinai saugoti. Kriauniečiams labai trūksta šio varpo. Šią vasarą, pažymint Kriaunų miestelio tradicinę gimtadienio šventę, bibliotekoje buvo organizuota konferencija „Seniausias Baltijos regiono varpas“ , parengta nuotraukų paroda „ Daug kas girdėjo, bet mažai kas matė “, sukurta ir inscenizuota legenda „Kriaunų varpo paslaptis“.

Telkiame bendruomenę, žymius kraštiečius, verslininkus, savivaldybės atstovus bendram tikslui, kad kitąmet, minint Lietuvos 100- metį, būtų įrengta speciali apsauga Kriaunų varpinėje ir Kriaunų Dievo Apvaizdos bažnyčios varpas – seniausias Baltijos šalyse, vėl suskambėtų kviesdamas ir telkdamas visą Lietuvą bendrai maldai.

Kriaunose gimė ir užaugo stipriausias Europos ugniagesys Laurynas Urbonavičius. Kriaunose buvo suorganizuota ir pristatyta jo pasiekimų ir apdovanojimų paroda. Laurynas pasakojo ir pristatė filmuotą medžiagą, kaip vyksta treniruotės ir varžybos, kokie yra jo sportiniai pasiekimai, bei surengė ugniagesių rungčių varžybas kriauniečiams.

Individualūs pasiekimai ugniagesių sporte:

2011m - 2 vieta Tarptautinėse lipimo į 17-tą dangoraižio aukštą varžybose Lietuvoje;

2012m - 1 vieta Tarptautinėse lipimo į 20-tą dangoraižio aukštą varžybose Lietuvoje;

2013m - 1 vieta Tarptautinėse lipimo į 22-tą dangoraižio aukštą varžybose Estijoje;

2014m - 2 vieta Tarptautinėse lipimo į 30-tą dangoraižio aukštą varžybose Estijoje;

2012m, 2014m, 2015m, 2016m, 2017m - 1 vieta Stipriausio Lietuvos ugniagesio varžybose;

2014m - 3 vieta Stipriausio Europos ugniagesio varžybose Lenkijoje;

2015m - 1 vieta Stipriausio Europos ugniagesio varžybose Lenkijoje;

2015m - 5 vieta Stipriausio pasaulio ugniagesio varžybose JAV;

2016m - 2 vieta Stipriausio Europos ugniagesio varžybose Prancūzijoje.

Komandiniai pasiekimai ugniagesių sporte:

2015m - 3 vieta komandinėje estafetėje Stipriausio Europos ugniagesio varžybose Lenkijoje;

2015m - 2 vieta tandemo kategorijoje Stipriausio pasaulio ugniagesio varžybose JAV;

2015m - 3 vieta komandinėje kategorijoje Stipriausio pasaulio ugniagesio varžybose JAV;

2016m - 2 vieta tandemo kategorijoje Stipriausio pasaulio ugniagesio "FireFit" varžybose Jungtiniuose Arabų Emyratuose;

2016m - 3 vieta komandinėje estafetėje Stipriausio pasaulio ugniagesio "FireFit" varžybose Jungtiniuose Arabų Emyratuose;

2016m - 3 vieta komandinėje kategorijoje Stipriausio pasaulio ugniagesio "FireFit" varžybose Jungtiniuose Arabų Emyratuose;

2016m - 1 vieta tandemo kategorijoje Stipriausio Europos ugniagesio varžybose Prancūzijoje;

2016m - 1 vieta komandinėje estafetėje Stipriausio Europos ugniagesio varžybose Prancūzijoje;

2016m - 1 vieta komandinėje kategorijoje Stipriausio Europos ugniagesio varžybose Prancūzijoje;

Pasiekimai koviniame sporte:

2013m - Lietuvos pareigūnų dziudo pirmenybes - 3 vieta;

2013m - Lietuvos grappling imtynių čempionas;

2014m, 2015m - Lietuvos kovinio sambo čempionas;

2014m - Europos sąjungos kovinio sambo čempionas;

2015m - Lietuvos MMA mėgėju čempionas;

2015m - Vilniaus miesto kovinio sambo čempionas;

2015m - Lietuvos pareigūnų sambo pirmenybės - 3 vieta; 2016m - pradėjo profesionalią MMA kovotojo karjerą, dalyvauja Lietuvos ir tarptautiniuose turnyruose.

Renginyje „Šimtmečio dovanos“ Laurynas Urbonavičius tapo „Šimtmečio herojumi“, Kriaunų bendruomenės dovanas projektui pateikė Kriaunų bibliotekininkė Audronė Telšinskienė ir Kriaunų seniūnijos vyresnioji specialistė kultūrai Vita Mačiulienė.

Renginio metu dalyvius pasveikino ir padėkos dovanas- Lietuvos valstybės vėliavą bei sidabrinius ženklelius, skirtus Šimtmečiui, įteikė Ministras Pirmininkas Saulius Skvernelis. Savo savanorystės patirtimi pasidalino aktorius Giedrius Savickas, koncertavo dainininkė Jurga Šeduikytė, o renginio skoniu rūpinosi „Virtuvės mitų griovėjų“ komanda.

Projektą įgyvendina Valstybės atkūrimo šimtmečio sekretoriatas kartu su Lietuvos jaunimo organizacijų taryba. Prie iniciatyvos prisijungęs tarptautinius lietuvių profesionalus vienijantis tinklas „Global Lithuanian Leaders“.

Ministro Pirmininko padovanota vėliava Kriaunose bus iškilmingai pakelta 2018 metų vasario 16 dieną – Lietuvos valstybės atkūrimo Šimtųjų metinių proga.